Es clausura el Fòrum Econòmic d'Alaquàs
25/02/2009

# Es clausura el Fòrum Econòmic d'Alaquàs

*   25/02/2009
*   [Imprimir](#)
*   Compartir
*    https://www.alaquas.org/documento.asp?id\_do=11235

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11235%2F0&title=Ajuntament%20d%27Alaqu%C3%A0s.%20Premsa.Es%20clausura%20el%20F%C3%B2rum%20Econ%C3%B2mic%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11235/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11235/25022009img_4232_Form_4.jpg)](https://www.alaquas.org/ficheros/documentos/2009/2/11235/25022009img_4232_Form_10.jpg "<a href='https://www.alaquas.org/ficheros/documentos/2009/2/11235/25022009img_4232_Form_10.jpg' target=_blank><i class='fa fa-external-link' aria-hidden='true'></i>.Es clausura el Fòrum Econòmic d'Alaquàs</a>")

Més de 200 veïns i veïnes han participat en aquesta iniciativa que servirà per millorar el Pla de Dinamització Econòmica i d'Ocupació que aprovarà enguany l'Ajuntament

Ahir dimarts 24 de febrer es va clausurar al Castell d'Alaquàs el Fòrum Econòmic organitzat per l'Ajuntament d'Alaquàs en el marc del Pla de Dinamització Econòmica i d'Ocupació que s'aprovarà enguany. La convocatòria ha obtingut un gran èxit de participació donat que en les sessions de treball dutes a terme en els últims dies han participat més de 200 veïns i veïnes, que sumades a les aportacions realitzades a través de la web [http://www.forumeconomic.alaquas.net/](http://www.forumeconomic.alaquas.net/) creada per l'Ajuntament, han augmentat considerablement l'índex de participació d'aquesta iniciativa novedosa.

Invertir en formació, potenciar el comerç local, incentivar la creació d'empreses per part dels joves i facilitar l'accés a l'ocupació de les persones aturades han estat principalment les conclusions extretes en aquest Fòrum Econòmic que serviran com a aportacions al Pla de Dinamització Econòmica i d'Ocupació que l'Ajuntament d'Alaquàs aprovarà enguany amb la finalitat d'establir tota una sèrie de mesures que milloren els actuals índex d'ocupació laboral en la ciutat.

L'objectiu de l'Ajuntament d'Alaquàs amb la creació d'aquest Fòrum Econòmic ha estat el d'analitzar diverses propostes econòmiques que contribueixen a millorar l'actual conjuntura econòmica local, oferint a la ciutadania un espai de debat en el que participar plantejant solucions concretes que donen resposta a les seues necessitats. En ell han participat a més d'experts econòmics d'àmbit nacional, una gran representació d'empresaris i comerciants d'Alaquàs així com sindicats, entitats bancàries, associacions i veïns i veïnes.

Les jornades van començar el passat dimarts 17 de febrer amb la ponència "Una crisi damunt d'una altra" a càrrec de Vicent Soler Marco, catedràtic d'Economia Aplicada de la Universitat de València i una conferència sobre la situació concreta d'Alaquàs analitzada per l'Agència de Desenvolupament Local. A continuació es van crear un total de deu taules de treball on els i les participants han estat debatent sobre el futur d'Alaquàs i van elaborar una sèrie de conclusions que poden ser consultades a la pàgina web [http://www.forumeconomic.alaquas.net/](http://www.forumeconomic.alaquas.net/).

En la sessió d'ahir dimarts 24 de febrer es van exposar les mesures adoptades pel Govern espanyol, la Generalitat Valenciana i l'Ajuntament d'Alaquàs davant l'actual situació econòmica. A continuació, es van posar en comú totes les propostes elaborades en les diferents taules de treball així com també les aportacions rebudes a través de la pàgina web.

Per a l'Ajuntament d'Alaquàs la participació ciutadana ha estat una de les claus fonamentals d'aquest Fòrum en el que han pres part tots els empresaris i comerciants interessats així com els sindicats, les entitats bancàries, les associacions veïnals i els ciutadans i ciutadanes particulars que han volgut plantejar el seu punt de vista i les seues propostes. La web creada per a l'ocasió ha estat també un punt clau en la recepció de propostes i ha obtingut un elevat nombre de visites. De fet, les conclusions de les sessions de treball poden ser consultades en la nova pàgina.